**ΕΝΟΤΗΤΑ 3: Το χρέος του ιστορικού**

|  |  |
| --- | --- |
| Ἐν μὲν οὖν τῷ λοιπῷ βίῳ | Για τον υπόλοιπο, λοιπόν, βίο |
| τὴν τοιαύτην ἐπιείκειαν ἴσως οὐκ ἂν τις ἐκβάλλοι· | δε θα μπορούσε κάποιος να αποβάλει αυτού του είδους την εύνοια (προς γνωστούς και φίλους)· |
| καὶ γὰρ φιλόφιλον εἶναι δεῖ τὸν ἀγαθὸν ἄνδρα καὶ φιλόπατριν | γιατί, πράγματι, ο αγαθός άντρας πρέπει να αγαπάει τους φίλους του και την πατρίδα του |
| καὶ συμμισεῖν τοῖς φίλοις τοὺς ἐχθροὺς | και να μισεί τους ίδιους εχθρούς που μισούν και οι φίλοι του |
| καὶ συναγαπᾶν τοὺς φίλους· | και να αγαπά τους ίδιους φίλους (που αγαπούν και οι φίλοι του)· |
| ὅταν δὲ τὸ τῆς ἱστορίας ἦθος ἀναλαμβάνῃ τις, | όταν, όμως, κάποιος υιοθετεί το χαρακτήρα του ιστορικού |
| ἐπιλαθέσθαι χρή πάντων τῶν τοιούτων | πρέπει να τα ξεχάσει όλα αυτά |
| καὶ πολλάκις μὲν εὐλογεῖν καὶ κοσμεῖν | και πολλές φορές πρέπει να επαινεί και να τιμά |
| τοῖς μεγίστοις ἐπαίνοις τοὺς ἐχθρούς, | με τους μεγαλύτερους επαίνους τους εχθρούς, |
| ὅταν αἱ πράξεις ἀπαιτῶσι τοῦτο, | όταν οι πράξεις το απαιτούν, |
| πολλάκις δ’ἐλέγχειν καὶ ψέγειν ἐπονειδίστως τοὺς ἀναγκαιοτάτους, | και πολλές φορές θα χρειαστεί να κατακρίνει και να κατηγορεί κατά τρόπο που ντροπιάζει τους στενούς συγγενείς, |
| ὅταν αἱ τῶν ἐπιτηδευμάτων ἁμαρτίαι τοῦθ’ ὑποδεικνύωσιν. | όταν τα σφάλματα στις πράξεις τους αυτό υποδεικνύουν. |
| Ὥσπερ γὰρ ζῴου τῶν ὄψεων ἀφαιρεθεισῶν | Όπως ακριβώς, όταν ένας ζωντανός οργανισμός χάσει τα μάτια του |
| ἀχρειοῦται τὸ ὅλον, | αχρηστεύεται ολόκληρος, |
| οὕτως ἐξ ἱστορίας ἀναιρεθείσης τῆς ἀληθείας | έτσι κι από την ιστορία αν αφαιρεθεί η αλήθεια |
| τὸ καταλειπόμενον αὐτῆς | ό,τι απομένει από αυτήν |
| ἀνωφελὲς γίνεται διήγημα. | γίνεται ανώφελο (ασήμαντο) διήγημα. |
|  | Πολύβιος, Ἱστορίαι 1.**ΣΥΝΤΑΚΤΙΚΗ ΑΝΑΛΥΣΗ**  |

* Επιείκειαν:αντικείμενο στο «εκβάλλοι»
* Τις:υποκείμενο στο «εκβάλλοι»
* Δει:απρόσωπο ρήμα
* Συμμισείν:υποκείμενο στο «δει»
* Τούς φίλους:αντικείμενο στο «συναγαπάν»
* Τό ήθος:αντικείμενο στο «αναλαμβάνει»
* Τών τοιούτων:αντικείμενο στο «επιλαθέσθαι»
* Ευλογείν:υποκείμενο στο «χρη»
* Αι πράξεις:υποκείμενο στο «απαιτώσι»
* Τούτο:αντικείμενο στο «απαιτώσι¨»
* Τούς αναγκαιοτάτους:αντικείμενο στο «ψέγειν»
* Αι αμαρτίαι:υποκείμενο στο «υποδεικνύουσιν»
* Τούθ΄:αντικείμενο στο «υποδεικνύουσιν»
* Τό όλον:υποκείμενο στο «αχρειούται»
* Αναιρεθείσης:υποθετική μετοχή
* Το καταλειπόμενον:υποκείμενο στο «γίνεται»
* Διήγημα:κατηγορούμενο στο «καταλειπόμενον»

**ΛΕΞΙΛΟΓΙΚΕΣ ΑΣΚΗΣΕΙΣ**

**1) Να συμπληρώσετε τα κενά των παρακάτω προτάσεων με την κατάλληλη λέξη  του Λεξιλογικού).**

α) Γνωστός επιχειρηματίας συνελήφθη από την αστυνομία καθότι είχε συνάψει εγκληματικές συμφωνίες με μέλη του \_\_\_\_\_\_\_\_\_\_\_\_\_ .
β) Η Κατερίνα Λιάμπη, καθηγήτρια του Τμήματος Ιστορίας και Αρχαιολογίας, είναι \_\_\_\_\_\_\_\_\_\_\_\_\_ της Φιλοσοφικής Σχολής του Πανεπιστημίου Ιωαννίνων.
γ) Η οδός Αβέρωφ στην πόλη των Ιωαννίνων είναι γεμάτη  \_\_\_\_\_\_\_\_\_\_\_\_\_\_ .
δ) Στο άκουσμα την υπουργικής απόφασης για την ίδρυση ιδιωτικών πανεπιστημίων, όλος ο \_\_\_\_\_\_\_\_\_\_\_\_ αντέδρασε σύσσωμα με πορείες διαμαρτυρίας.
ε) Η προσεδάφιση του ανθρώπου στο φεγγάρι αποτέλεσε \_\_\_\_\_\_\_\_\_\_\_\_\_\_\_\_ γεγονός για την ανθρωπότητα.
στ) Ο Γιούρι Γκαγκάριν ήταν Σοβιετικός \_\_\_\_\_\_\_\_\_\_\_\_ που, στις 12 Απριλίου του 1961, έγινε ο πρώτος άνθρωπος που ταξίδεψε στο διάστημα.
ζ) Ο Αλέξανδρος Παπαδιαμάντης με την ταπεινή ζωή του χαρακτηρίζονταν από πολλούς ως \_\_\_\_\_\_\_\_\_\_\_\_\_\_ .
η) Η οικονομική κρίση που ταλανίζει την χώρα μας έχει κάνει τον απλό \_\_\_\_\_\_\_\_\_\_\_\_ να υποφέρει από την ένδεια.

**2. Να σχηµατίσετε σύνθετα ουσιαστικά ή επίθετα :**

 α. λεώς + φέρω :

β. αγορά + νέµω:

γ. ξύλον + κόπτω :

 δ.. µέλι + γλωσσα

 **3. Να αναλύσετε τις παρακάτω σύνθετες λέξεις**:

* ναυµαχία
* λαµπαδηφόρος
* παιδαγωγός
* Ακτινοβόλος
* υδραγωγός

**4. Να αναλύσετε τις παρακάτω σύνθετες της α.ε. λέξεις στα συνθετικά τους:**

 α. υλοτόµος

 β. αρτοπώλης

 γ. κτηνοτρόφος

 δ. νοµοθέτης

 ε. οικοδεσπότης

 στ. σωµασκω

 ζ. υδατοειδής

 **6. Στα παρακάτω ουσιαστικά γράψετε την ίδια πτώση στον άλλο αριθµό:**

 α. του κλητήρος

 β. των κοσµητόρων

 γ. της χειρός

 δ. του µάρτυρος

 ε. των πρακτόρων

 στ. τω λουτήρι

 ζ. τω ύψει

 η. του πάθους

 θ. του τεύχους

ι. τοις πλάτεσι

 ια. τω σκάφει

 ιβ. τοις βέλεσι

 ιγ. των εδαφων

 ιδ. τό χρέος